open-index/open-wikipedia-markdown huggingface dataset:
Hitleri-tervitus

**Hitleri-tervitus** ehk **Saksa tervitus** (saksa keeles *Hitlergruß*) oli natsionaalsotsialistlikul Saksamaal kasutusel olnud tervitusviis. See oli levinud Adolf Hitleri lähiringkondades, kõrgeid väliskülalisi vastu võttes ja sõjalistes organisatsioonides, aga ka elanikkonna seas. Hitleri-tervitus koosnes parema käe ettesirutamisest ja hüüdest *"Heil Hitler!"* ('Elagu Hitler!'), *"Heil, mein Führer"* ('Elagu minu Juht!') või *"Sieg heil!"* ('Elagu võit!').

Ühe allika kohaselt oli Joseph Goebbels see, kes juurutas parteis ja rahva seas tervituse *"Heil Hitler!"* (Delaforce 2010:134.). Teise allika kohaselt öelnud Hitler: "Mina olen füürer! Ma kehtestan tervituse "Heil Hitler!"

Hitleri-tervitus oli osa Adolf Hitleri isikukultusest, kuid oli kasutusel juba tavalise tervitusviisina Saksa Riigi natsionaalsotsialistlikes ringkondades. Hitler olevat tervituseks eeskuju võtnud Itaalia diktaatori Benito Mussolini pealt, kes omakorda tuletas oma tervituse Rooma tervitusest.

Selle tervitusega tervitasid SS-lased ka kõrgeid väliskülalisi. Nii kasutasid seda 29. septembril 1938 Müncheni kokkuleppe allkirjastamisele NSDAP peakorterisse Pruuni Majja saabunud Neville Chamberlaini, Édouard Daladier'd ja Benito Mussolinit tervitanud SS-lased.

Tsiviilisikutele oli tervitus vabatahtlik, kuid sõjaväelastele kohustuslik (pärast ebaõnnestunud atentaati Hitlerile 20. juulil 1944 kaotati Wehrmachtis tavaline sõjaväeline tervitus ja asendati Hitleri-tervitusega).

Hiljem on tervitust hakatud nimetama ka "fašistlikuks tervituseks" ja "natsitervituseks".

Hitleri-tervituse kasutamine on tänapäeval kriminaalkorras karistatav Saksamaal (ka sõnadeta tervitus; §§ 86, 86a)
, Austrias, Tšehhis ja osaliselt Rootsis.

Seda kasutavad tänapäeval peamiselt neonatsid.

## Karikatuuridel

Tolleaegne karikaturist Herbert Marxen on avaldanud tervitusteemalise karikatuuri.

## Anekdootides

Ühes anekdoodis küsitakse: "Miks puhkab füüreri vasak käsi Hitleri-tervituse ajal alati püksiaugul? Vastus: "See kaitseb töötut!" (Leutheusser 2003:175).

## Vaata ka
*Kampflied der Nationalsozialisten
*Rooma tervitus

## Viited

## Välislingid
*Henrik Eberle, Matthias Uhl, "Hitleri toimik. NKVD salajane ettekanne Jossif Stalinile, koostatud Hitleri isikliku adjutandi Otto Günsche ja kammerteener Heinz Linge ülekuulamise protokollide põhjal Moskvas 1948/1949", 2006
*YouTube: Video veröffentlicht: Queen zeigte als Kind Hitlergruß
*Matti Aivar Lind, Avaldati video natsitervitust tegevast kuningannast, 18.07.2015
*Antonia Kleikamp, ZWEITER WELTKRIEG STREIT UM DIE QUEEN, Wer noch alles den Hitlergruß benutzt hat, 20.07.2015
Patryk Dominik Sztyber

**Patryk Dominik Sztyber** (sündinud 4. augustil 1979 Opocznos), esinejanimega **Seth**, on poola *[[Heavy metal|heavy metal]]*-muusik. Ta mängib Behemothis nii rütmi-, juht- kui ka akustilist kitarri ning laulab tausta. Samuti on ta tegev poola *[[death metal]]*'i bändis Nomad.

## Diskograafia
**Behemothiga**
**[[Demigod (album)|Demigod]]* (2004)
**[[Slaves Shall Serve]]* (2005)
**[[Demonica]]* (2006)
**[[The Apostasy]]* (2007)
**[[At the Arena ov Aion – Live Apostasy]]* (2008)
**[[Ezkaton]]* (2008)
**[[Evangelion (album)|Evangelion]]* (2009)
**[[Abyssus Abyssum Invocat]]* (2011)

**Nomadiga**
**Disorder* (1996)
**The Tail of Substance* (1997)
**Devilish Whirl* (1999)
**Demonic Verses* (2004)
**The Independence of Observation Choice* (2007)
**Transmigration of Consciousness* (2011)

## Välislingid
*Sethi profiil Behemothi ametlikul veebilehel
Taimedele omastatav mullavesi

**Taimedele omastatav mullavesi** ehk **taimedele omastatav vesi** (inglise *available water*, *available soil moisture*) on vesi, mida taim suudab mullast omastada. Enamasti loetakse selleks mulla väliveemahutavuse ja närbumisniiskuse vahelist veesisaldust.

## Vaata ka
*Taimedele omastamatu mullavesi

## Viited
Närbumisniiskus

**Närbumisniiskus** ehk **närbumispunkt** on mulla veesisaldus, mille puhul taim ei suuda mullast vett omastada. 

Närbumisniiskuse korral on mulla veepotentsiaal võrdne närbuva taime veepotentsiaaliga. Kui muld on sellises seisundis, siis taim närbub ja tema elutegevus ei taastu isegi siis, kui mulla veehulk peaks suurenema.  

## Vaata ka
*Taimedele omastatav mullavesi
*Taimedele omastamatu mullavesi

## Viited
Juha Wuolijoki

**Juha Wuolijoki** (sündinud 10. novembril 1969 Helsingis) on soome filmilavastaja, produtsent ja stsenarist.

Ta on teinud aastal 2004 telefilmi "*Gourmet Club*" ja aastal 2007 "Joulutarina". Aastal 2011 tegi ta Hella Wuolijoest (oma vaarisa vennanaisest) filmi "Hella W".
Makoto Shinkai

**Makoto Shinkai** (jaapani keeles 新海 誠 *Shinkai Makoto*; sünninimi **Makoto Niitsu**, 新津 誠 *Niitsu Makoto*; sündinud 9. veebruaril 1973 Koumis, Nagano prefektuuris Jaapanis) on jaapani animefilmilavastaja ja mangakunstnik.

Tema 2016. aastal esilinastunud film "Sinu nimi on..." ("Kimi no Na wa") oli kõigi aegade suurima piletituluga animefilm, ületades animeklassiku Hayao Miyazaki 2001. aasta filmi "Vaimudest viidud". Arvustustest ongi Makoto Shinkaid nimetatud "uueks Miyazakiks", ehkki ta ise peab seda liialduseks.

## Filmograafia
*"Kanojo to Kanojo no Neko" (1999)
*"Hoshi no Koe" (2002)
*"Kumo no Mukō, Yakusoku no Basho" (2004)
*"5 Centimeters Per Second" ("5 sentimeetrit sekundis", 2007)
*"Hoshi o Ou Kodomo" (2011)
*"Koto no ha no niwa" (2013)
*"Kimi no na wa" ("Sinu nimi on...", 2016)
*"Tenki no ko" ("Tüdruk, kes muutis ilma", 2019)
Martin Meredith

**Martin Meredith** on Briti ajaloolane, ajakirjanik ja publitsist.

Ta on töötanud muu hulgas ajalehtede The Observer ja The Sunday Times korrespondendina Aafrikas ning teadurina Oxfordi ülikooli St Antony Kolledžis.

Ta on palju kirjutanud Aafrika rahvaste ajaloost, eriti nende saatusest 19.–20. sajandil.

## Teoseid
* "Diamonds, Gold and War" (2007) ISBN 9781586484736
* "Mugabe: Power, Plunder, and the Struggle for Zimbabwe's Future" (2007) ISBN 9781586485580
* "The State of Africa: A History of Fifty Years of Independence" (2006) ISBN 9780743232227
* "The Fate of Africa: From the Hopes of Freedom to the Heart of Despair" (2006) ISBN 9781586483982
* "Elephant Destiny: Biography Of An Endangered Species In Africa" (2004) ISBN 9781586482336
* "Our Votes, Our Guns: Robert Mugabe and the Tragedy of Zimbabwe" (2003) ISBN 978-1586481865
* "Fischer's Choice" (2002) ISBN 978-1868421312
* "Coming to Terms: South Africa’s Search for Truth" (2001) ISBN 9781903985090
* "The First Dance of Freedom" (1985) ISBN 978-0349123141
* "Nelson Mandela: A Biography" (1999) ISBN 978-0312199920
* "In the Name of Apartheid: South Africa’s New Era" (1988) ISBN 978-0064301633
* "The Past is Another Country : Rhodesia 1890-1979" (1979) ISBN 0-233-97121-1

## Välislingid
* Africa and Its Rapacious Leaders
Horace Lecoq de Boisbaudran

**Horace Lecoq de Boisbaudran** (14. mai 1802 Pariis – 7. august 1897 Pariis) oli prantsuse kunstnik ja kunstipedagoog.

Horace Lecoq de Boisbaudran võeti 1819. aastal vastu École des Beaux-Artsi, kus tema juhendajateks oli Pierre Peyron ja Guillon Lethière. Aastatel 1831 ja 1840 esitleti tema töid Pariisi Salongis.

Lecoq de Boisbaudran töötas ka joonistusõpetajana. Ta õpetas tol ajal uudset mälu järgi joonistamise meetodit. Tema tuntumad õpilased olid Auguste Rodin, Henri Fantin-Latour ja Alphonse Legros.
Kehapuue

**Kehapuue** on tugi- või liikumiselundite kaasasündinud moonutus (anatoomiline puue) või haigus või traumajärgsest tugi- või liikumiselundite või närvikahjustusest tulenev liigutustalitluse puue (lihaste lõtvus, ala- ja ülepinge). 

## Võimalikud põhjused
Kehapuuded on varieeruv erivajaduste liik, mis sõltub puudeid põhjustanud või põhjustavate traumade ja haiguste raskustest, algusajast ja intensiivsusest. Kehapuue võib tingitud olla üldisest kaasasündinud südamepuudulikkusest, kroonilisest neerupuudulikkusest,  omandatud immuunpuudulikkuse sündroomist (OIPS) ehk AIDS-ist, traumaatilisest ajukahjustusest, ajuhalvatusega kaasnevast düsartriast ja seljapuuetest, luustiku haprusest jm. 

## Avaldumisviis
Kehapuuded avalduvad eelkõige toimetulekupiirangutena. Kõige suurema allrühma moodustavad lapsed, kellel on diagnoositud varajane laste tserebraalparalüüs (PCI), mille puhul on tegemist kesknärvisüsteemi kahjustusega, mis esineb eri vormides ja raskusastmetes. Motoorse kohmakusega kaasneb tihti nägemisruumilise tunnetuse puudulikkus.

## Organisatsioonid
*Tallinna Laagna Lasteaed link
*Tartu Herbert Masingu Kool link

## Tuntud kehapuudega inimesed
*Wolfgang Schäuble
*Enn Soosaar

## Viited ja allikad
* Jaan Kõrgesaar, Sissejuhatus hariduslike erivajaduste käsitlusse, Tartu Ülikooli Kirjastus, 2002 
* Pille Häidkind, Erivajadustega lapsed lasteaias. (Ilmunud kogumikus "Õppimine ja õpetamine koolieelses eas" (toim. E. Kikas, 2008).)
Väliveemahutavus

**Väliveemahutavus** (inglise *field capacity*, *effective capacity*) on mulda jääv vesi, kui vajuvesi ehk gravitatsioonivesi on ära valgunud.

## Vaata ka
*Mulla õhustuspoorsus
*Närbumisniiskus
*Taimedele omastatav mullavesi
*Taimedele omastatamatu mullavesi

## Viited
Albert-Ernest Carrier-Belleuse

**Albert-Ernest Carrier-Belleuse** (12. juuni 1824 Aisne – 4. juuni 1887 Sèvres) oli prantsuse skulptor.

Carrier-Belleuse oli prantsuse kujuri David d'Angers' õpilane. Viimase abil pääses ta 1840. aastal õppima kunstikooli École des Beaux-Arts, kuid püsis seal lühikest aega. Ta otsustas õppida hoopis Petite École'is dekoratiivkunsti.

Aastatel 1850–1855 töötas Carrier-Belleuse Inglismaal Wedgwoodi ettevõttes, mis tegutseb tänapäevani ja valmistab portselanitooteid.

1862 oli ta üks kaunite kunstide kooli Société nationale des beaux-arts asutajatest ja ta sai Auleegioni ordeni.

1864–1870 töötas tema abilisena Auguste Rodin. 1871 sõitsid nad koos Brüsselisse ja Rodin aitas teda Brüsseli börsi jaoks tellitud skulptuuride, näiteks friisi valmistamisel.

Aastast 1875 kuni surmani oli ta Sèvresi portselanivabriku direktor. Aastatel 1879–1882 töötas Auguste Rodin seal tema alluvuses. Rodin teenis sealse tööga hästi ja tegi tänutäheks Carrier-Belleuse'ist büsti.

1877. aasta paiku valmis Carrier-Belleuse'i skulptuur "Hippodameia röövimine", mille teema ja Hippodameia kujutamine on tüüpilised Carrier-Belleuse'ile, aga kentauri Eurytuse ilme ja lihased lasevad oletada, et need on valmistanud Rodin.

Carrier-Belleuse'i teostest asuvad välismaal muuhulgas Mihai Vapra ratsamonument Bukarestis, José de San Martíni mausoleum ja Manuel Belgrano ratsamonument Buenos Aireses ning Jesuiitide kiriku tulekahju mälestustahvel ja Bernardo O'Higginsi ratsamonument Santiagos.

Kuni 1868. aastani signeeris ta oma tööd kujul "Carrier" või "A. Carrier", aga 1868. aastast surmani kujul "Carrier-Belleuse".

Tema pojad olid maalikunstnikud Louis-Robert Carrier-Belleuse (1848–1913) ja Pierre Carrier-Belleuse (1851–1932). Tal oli ka tütar Henriette, kes oli tema õpilane ja lillemaalija. Henriette abiellus Joseph Chéret'ga, kes sai Carrier-Belleuse'i surma järel Sèvresi portselanivabriku direktoriks.

## Viited

## Välislingid
Harald Tanner

**Harald Tanner** (1893 Vaasa – 28. mai 1972 Sydney) oli Soome diplomaat ja Eesti konsul.

Ta lõpetas Helsingi ülikooli kaubandus- ja majandusteaduskonna.

1919. aastal asus ta elama Sydneysse, kus täitis alates 1920. aastast ajutiselt Soome konsuli ja Eesti huvide kaitsja kohuseid. Mais 1921 nimetati ta Soome peakonsuliks Austraalias, Uus-Meremaal ja lõunamere saartel, samaaegselt jätkas ta Eesti huvide kaitsmist. 30. septembril 1924 nimetati ta Eesti asekonsuliks ja 30. septembril 1927 konsuliks Sydneys. 1935. aastal lahkus ta Eesti konsuli kohalt, oli hiljem Soome esindaja Shanghais, 1946. aastal läks erru ja asus Austraaliasse elama.

## Kirjandus
*End. Eesti konsul suri. Eesti Päevaleht, 26. juuli 1972, nr. 56, lk. 2.
Dobroflot

**Dobroflot** ehk **Dobrovolnõi Flot** (, 'vabatahtlik laevastik') oli 1878. aastal Venemaa keisririigis vabatahtlike annetuste alusel moodustatud laevandusselts.

Pärast 1917. aasta revolutsioone ja Vene kodusõda ei naasnud laevandusseltsi laevad Nõukogude Venemaale. 1922. aastal Vene SFNV-s selts taasasutati Sovtorgfloti koosseisus ning pöörduti rahvusvahelistesse kohtutesse, et saada laevastiku laevad uuesti Vene SFNV laevandusseltsi omandusse.

Dobroflot likvideeriti 1925. aastal ning vara anti üle NSV Liidu Sovtorgfloti koosseisu.

## Dobroflot Eestis
Eestis asutati Dobrofloti allorganisatsioon Eesti sadamate kaudu transiitvedusid teostavate nõukogude kaubalaevade teenindamiseks ning sellesse koondusid eesti kommunistlikult meelestatud sadamatöölised, kes 1924. aasta 1. detsembri riigipöördekatse ajal osalesid 1. detsembri riigipöördekatses.

## Välislingid
* Dobroflot at "Departmental Flags of the Russian Empire" page 
* People's Voluntary Fleet, В. Дукельский, Московский журнал № 8 — 2006 г. 
* Добровольный флот - на сайте Ретро Флот
* Добровольный флот
Villem Maidre

**Villem Maidre** (kuni 1936. aastani **Villem Rebane**; 15. märts 1903 Rampe küla, Laatre vald, Tartumaa – 22. aprill 1990 Melbourne) oli Eesti omavalitsustegelane.

Ta õppis aastail 1924–1928 ja 1935–1937 Tartu Ülikooli õigusteaduskonnas, Eesti Üliõpilaste Selts Ühendus vilistlane.

Villem Maidre oli aastail 1924–1927 Iigaste algkooli juhataja, 1927–1930 Valga maavalitsuse sekretär, 1930–1938 abiesimees, alates 1938. aastast abimaavanem. 

1944. aastal põgenes ta Saksamaale, kust siirdus 1950. aastal Austraaliasse.

## Välislingid
*TÜ üliõpilased
Gihtsejiegŋa

**Gihtsejiegŋa** (Lule saami, ka *Gihccejiekna*, *Giccocokka*) on liustik Norras Nordlandi maakonnas Narviki ja Hamarøy vallas. Ta asub Tysfjordenist kagus vahetult Rootsi piiri ääres. Liustiku pindala on 25&nbsp;km², millega ta on Norra mandriosa liustike hulgas 14. kohal. Liustiku kõrgeim punkt on 1500&nbsp;m ning madalaim 870&nbsp;m, lumepiir asub hinnanguliselt 1175&nbsp;m kõrgusel. Edelaserval ulatub nunatakina jääst välja Bjørntoppen (Biernatjåhkkå, 1520&nbsp;m). Liustik on väheliikuv ja sisaldab suhteliselt vähe lõhesid. Skandinaavia mäestiku veelahkmejoonest lääne poole jäävad liustikuosad kuuluvad Tysfjordeni, ida poole jäävad osad Luleälveni vesikonda.

## Viited
Üliraske vesi

**Üliraske vesi** on vee vorm, milles tavalised vesinikuaatomid on asendunud triitiumi ehk üliraske vesiniku omadega. Puhast ülirasket vett kutsutakse ka **triitiumoksiidiks** (T2O või 3H2O). 

Puhas üliraske vesi on oma iseradiolüüsi (inglise *self-radiolysis*) tõttu korrosiivne.

## Vaata ka
*Raske vesi
*Agressiivne vesi
Dreen

**Dreen** ehk **kuivendusdreen** ehk **salakraav** ehk **torukraav** on maa-alune veejuhe pinnalähedase põhjavee kogumiseks ja ärajuhtimiseks. 

Dreenisüsteemi nimetatakse drenaažiks.

## Viited
Manutšar Kvirkvelia

**Manutšar Kvirkvelia** (sündinud 12. oktoobril 1978) on Gruusia maadleja.

Ta võitis 2008. aastal Pekingi suveolümpiamängudelt Kreeka-Rooma maadluses kuldmedali. Samuti on tal kuld 2003. aasta maailmameistrivõistlustelt ja 2007. aasta Euroopa meistrivõistlustelt.

2004. aastal Ateenas kaotas Kvirkvelia hilisemale hõbemedalivõitjale Şeref Eroğlule ja loobus seejärel edasi võistlemisest.

## Välislingid

*
Toomas Tein

**Toomas Tein** (15. juuli 1955 Tartu – 22. märts 2026) oli eesti spordiarst–traumatoloog, endine korvpallur ja poliitik.

Ta lõpetas 1973. aastal Tartu 3. Keskkooli ja aastal 1979 Tartu Riikliku Ülikooli arstiteaduskonna spordimeditsiini erialal. Ta on täiendanud ennast traumatoloogia alal aastatel 1979–1989 Moskva ja Kiievi haiglates ning aastast 1989 USA, Kanada, Saksamaa, Norra, Rootsi ja Soome haiglates. Ta töötas aastast 1979 Tartus Maarjamõisa haiglas traumatoloogi-ortopeedina, aastatel 1983–2003 ka osakonnajuhatajana, aastast 1996 olnud AS-i Medex spordiarst.

Ta on tegelenud korvpallimänguga, hakkas mängima EPA LNSK-s Arne Laose õpilasena, jätkas TRÜ-s Ernst Ehaveeru juhendamisel. Ta on mänginud "Kalevi" duubelkoosseisus ja "Ehitajas".

Tein kuulus 10. novembrist 1994 Reformierakonda. Ta on mitu korda valitud Tartu Linnavolikogu liikmeks. Ta kuulus ka aastatel 2003–2005 X Riigikogu koosseisu, kust ta koos Peep Aruga tagasi astus.

## Skandaal 2005. aastal
2005. aasta 10. aprilli õhtul kell 23.56 sai turvafirma Falck väljakutse kohvikusse Võitlev Sõna Tallinnas Pärnu maanteel, kus Toomas Tein ja Peep Aru keeldusid arvet maksmast, sõimasid, ropendasid ja käitusid agressiivselt. Turvapatrull tuvastas, et mehed olid tugevas joobes, ei allunud korraldustele. Kui mehi hakati välja viima, siis hakkasid nad tõuklema, pandi käed raudu ja turvafirma kutsus kohale politsei. Kui politsei saabus hakkasid mehed politseinikke kutsuma miilitsateks ja kuradi värdjateks. Aru ja Tein rääkisid, et nad on Riigikogu liikmed ning tunnevad politseijuht Robert Antropovit ja siseministrit. Mehed viidi jaoskonda, kus nad jätkasid sõimamist, ja skandeerisid kooris: "Antropovit, Antropovit!" Kiirabi abist peahaavaga Tein keeldus ja saatis arsti persse. Politsei viis kaks poliitikut Wismarisse joobeekspertiisi, kuid nad keeldusid sellest ja nad viidi tagasi kesklinna politseiosakonda kainenema. 

Peep Aru ja Toomas Tein esitasid 11. aprilli hommikul riigikogu juhatusele avalduse, milles teatasid soovist riigikogu liikme kohalt lahkuda.

Politsei esitas purjuspäi baaris ebaviisakalt käitunud endistele riigikogulastele Toomas Teinile ja Peep Arule kuriteokahtlustuse ja alustas nende suhtes kriminaalmenetluse paragrahvis, mis käsitleb võimuesindaja solvamist. 

Teinile ja Arule määrati avaliku korra rikkumise eest rahatrahv.  Peep Aru loobus skandaalijärgselt suitsetamisest. 

## Isiklikku
Tema poeg on korvpallur Tanel Tein.

## Viited

## Välislingid
* 
* IN MEMORIAM ⟩ Lahkus teenekas ortopeed Toomas Tein
Imigongo

***Imigongo*** on Rwanda naiste traditsiooniline kunst.

*Imigongo* tegemiseks kasutatakse lehmasõnnikut ja pigmente. Vanimad säilinud *imigongo*-pildid on leitud Kibungo 18. sajandist pärinevate hüttide seintelt.

Esialgu kasutati pilte elamu seintel. Sõnnikust vormiti puitplaadile reljeefsed kujundid, millel lasti kuivada ja seejärel värviti üle. Traditsiooniliselt on kasutatud musta ja valget ning punakaid-pruunikaid, aga ka halle ja beeže toone. Mustrid olid peamiselt geomeetrilised, eriti palju kasutati spiraalseid kujundeid. Tänapäeval luuakse samas tehnikas väga mitmesuguseid teoseid, mis kujutavad näiteks maastikke või loomi. Ka värvide valik on mitmekesisem. *Imigongo*t kantakse ka otse seintele, keraamilisetele esemetele või kangale.

Punast pigmenti saadi pinnasest, valget kaoliinist, ookrit savist ning musta banaanikoorte tuhast, mida segati aaloemahla ja *[[Solanum aculeastrum]]*i viljadega.

Pärast 1994. aasta genotsiidi avastati, et traditsiooniline oskus kipub välja surema. Idaprovintsis Kirehe lähedal asutasid kohalikud naised ühenduse, mis on vana kunsti uuesti tuntuks teinud. 

## Välislingid

* Art of Imigongo
* John Pugh in Rwanda
Sèvresi portselanivabrik

**Sèvres'i portselanivabrik** on portselanesemeid valmistav ettevõtte Prantsusmaal Sèvres'is. 

Ettevõtte asutas Madame de Pompadour 1756. aastal. Vabrikus on töötanud mitmed tuntud kunstnikud, teiste seas Auguste Rodin.

## Vaata ka
* *[[Rose Pompadour]]*

## Välislingid
*Koduleht
Vincenzo Maenza

**Vincenzo Maenza** (sündinud 2. mail 1962) on Itaalia maadleja, kahekordne olümpiavõitja (1984 ja 1988),

Maenza on edukaim Itaalia maadleja. Ta on võitnud olümpiamängudelt kaks kuldmedalit ja ühe hõbemedali. 1980. aasta olümpiamängudel saavutas ta seitsmenda koha.

2005. aastast kuulub Vincenzo Maenza Fila Hall of Fame'i http://de.wikipedia.org/wiki/FILA_International_Wrestling_Hall_of_Fame

## Välislingid
*
Buranovskije Babuški

**Buranovskije Babuški** (udmurdi keeles *Брангуртысь песянайёс*, ) on udmurdi päritolu Venemaa etno-popi ansambel, mis esindas Venemaad 2012. aasta Eurovisiooni lauluvõistlusel Bakuus.

Ansambel on pärit Udmurtiast Malaja Purga rajoonist Buranovo asulast. Ansamblis oli 9 liiget, kuid kõige vanem liige (Jelizaveta Zarbatova, 1926—2014) Eurovisioonile ei sõitnud. Eurovisiooni laval esines võistluse reeglite järgi 6 liiget, kokkuvõttes saavutati lauluga "Party for Everybody", millest valdav osa on udmurdi keeles, 2. koht.

## Välislingid
*Ansambli koduleht
*Buranovskije Babuški
Mollisfossen

**Mollisfossen** (põhjasaami *Mollešgorži*, tuntud ka nimedega *Mallesfossen*, *Mollijus*) on juga Tromsi maakonnas Nordreisa vallas Reisa rahvuspargis Norras. Asub Mollešjohka jõel, mis mõnisada meetrit joast allpool suubub Reisaelvasse.

Mollisfosseni juga on kaheosalise langusega, kogukõrgus on 269 meetrit, sealhulgas 140 meetrit vaba langemist. Keskmine vooluhulk juga toitvas jões on hinnanguliselt 4 m³/s, maksimaalne vooluhulk 14 m³/s. Joa keskmine laius on 24 meetrit ning languse jooksul läbitud horisontaalne vahemaa 259 meetrit. Languse alguspunkti kõrgus merepinnast on 405 meetrit.

Juga tekib, kui platool kogunev vesi langeb Reisaelva poolt platoosse uuristatud sügavasse kanjonisse. Ülemises osas langeb vesi kaskaadidena, seejärel sööstab ühe astmena Reisaelva orgu. Talvise lumerohkuse tõttu on juga veerikas ning jalamil valitseb pidevalt tihe veepiiskade pilv. Seetõttu kasvab seal paks samblavaip ning mitmesuguseid õistaimi. Vähemalt poole aastast on juga jääs.

Mollisfossen on Reisa rahvuspargi üks suurimaid vaatamisväärsusi ja üks Norra ilusaimaid jugasid. Sageli on ta Reisaelva jõel korraldatavate paadiretkede sihtpunktiks. Joa jalamini viib jõe äärest jalgrada, kuid ülemine osa on nähtav ainult kaugemalt jõeorust.

## Viited

## Välislingid
* Mollisfosseni pildid Flickris
Filter

**Filter** on seade, millegi (nt aine, kiirguse, elektrisignaali) puhastamiseks või sellest mingi osa eraldamiseks. 

;Keemias, ehituses ja materjaliteaduses
*Filter (keemia) on seade keemias.
*Filterpaber
*Õhufilter
*Õlifilter

;Optikas ja fotograafias, pilditöötluses
*Filter (optika) on seade optikas.
*Värvusfilter

;Elektrotehnikas, elektroonikas, raadio- ja sidetehnikas
*Sagedusfilter kui seade, mis filtreerib elektrisignaale sõltuvalt nende või nende komponentide sagedusest.
:Liigitus teostuse või tööpõhimõtte järgi
*RC-filter
*LC-filter
*Pinnalainefilter
*Kristallfilter (näiteks kvartsresonaator)
*Elektromehaaniline filter
*Aktiivfilter
*Sünkroonfilter
*Numbriline filter  
:Liigitus täidetava ülesande või rakendusala järgi
*Raadiotehniline filter (näiteks vahesagedusfilter)
*Korrektorfilter (raadio-, side-, heli- ja videotehnikas)
*Režektorfilter
*Selektorfilter
*Silumisfilter (alaldites, detektorites jm)

;Signaalitöötlus
*Filter (signaalitöötlus)

;Sigaretid
*Sigaretifilter

Ka matemaatikas on defineeritud **[[filter (matemaatika)|filter]]**.

#### Vaata ka
*Kohvifilter
*Elektrostaatiline filter
*Röntgenfilter
Kabala mõisa kalmistu

**Kabala mõisa kalmistu** on kalmistu Järva maakonnas, Türi vallas, Meossaare külas. Kalmistu jääb mõisa südamest linnulennult umbes 1,7 km kaugusele lõunakagusse.

## Ajalugu
Kalmistu rajasid Kabala mõisa tollased omanikud Vietinghoffid umbes 1830. aastatel. Kalmistule on maetud 10 lahkunut.
## Kalmistu kabel

Kalmistu lääneosas paikneb matusekabel. Uusgooti stiilis ehitatud kabel on praegu varemetes, kuid seda on hakatud korrastama.

## Viited

## Kirjandus
* Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002
* Jüri Kõiv. "Matusepaik Meossaares". // Järvamaa pärandkultuurist. Paide 2008. Lk 136-137

## Välislingid
* 
* Kabala mõis ja mõisa kalmistu Eesti mõisaportaalis
* Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013
Hanna Reitsch

**Hanna Reitsch** (29. märts 1912 Hirschberg (tänapäeval Jelenia Góra, Poola) – 24. august 1979 Frankfurt) oli 20. sajandi tuntuim ja edukaim saksa naislendur.

Ta oli maailma esimene naislennukikapten ja esimene naine, kes juhtis helikopterit, rakettlennukit ja reaktiivlennukit. Ta püstitas üle 40 lennundusrekordi, millest osa on siiani ületamata.

Ta oli ka ainus naine teljeriikide poolel, kes teenis Teises maailmasõjas välja I klassi Raudristi ja teemantidega kuldse Lenduri- ja vaatlejamärgi (Flugzeugführer- und Beobachterabzeichen).

## Rekordid
1978. aastal püstitatud purilennu naiste maailmarekord
## Teosed
* *Fliegen – Mein Leben* (1951). (eesti keeles *Lendamine – mu arm!* (2008) ISBN 9985665541)
* *Ich flog für Kwame Nkrumah* (1968)
* *Das Unzerstörbare in meinen Leben* (1975)
* *Höhen und Tiefen – 1945 bis zur Gegenwart* (1978)

## Viited
Saltatsionism

**Saltatsionism** on arusaam bioloogias, mille kohaselt organismide ehituslikud muutused evolutsioonis on hüppelised ja järsud, mitte graduaalsed.

Saltatsionism vastandub tavaliselt darvinismile – viimane peab põhilisteks graduaalseid muutusi evolutsioonis.

## Vaata ka
*katastrofism
*punktualism
Ortogenees

**Ortogenees** on arusaam bioloogias, mille kohaselt organismide evolutsioon on toimunud sihipäraselt, suunaliselt. 

Termini võttis kasutusele Wilhelm Haacke. Ortogeneesi mõiste defineeris esimesena Theodor Eimer.
Jaan Velt

**Jaan Velt** (26. veebruar 1898 Õisu mõis, Kaarli vald, Viljandimaa – 24. aprill 1925 Tallinn) oli eesti poliitik (kommunist), II Riigikogu liige.

Jaan Velt sündis Õisu moonaka pojana, poliitilisest tegevusest hakkas osa võtma Eesti Vabadussõja ajal, hiljem oli Pärnumaa Pornuse valla volikogu liige. 

Tegi kaastööd sotsialistliku suunitlusega töölislehtedele Tööline, Töö Täht ja Uus Meie Hääl varjunime Töö Toomas all. 

1924. aasta mais valiti ta Töörahva Ühise Väerinna nimekirjas II Riigikogu liikmeks.

Võttis osa 1. detsembri riigipöördekatse ettevalmistamisest ja läbiviimisest (Sõjakooli vallutamise katsest), pärast riigipöördekatse läbikukkumist varjas end, tabati ja hukati.

## Välislingid
*Jaan Velt Eesti biograafilises andmebaasis ISIK
Kimp-lambaseenik

**Kimp-lambaseenik** ehk **punakas lambaseenik** (*Albatrellus confluens*) on maapinnal kasvav jalaga seen lambaseeniku perekonnas. 

Seene ülapind on oranžika tooniga, võib olla krobeline või koobaslaiguline, kuid soomuseid ei ole. Servas kreemikasvalge, keskel lõhe- või virsikuroosa. Jalg sõrmejämedune, valge või punakaspruun. Seeneliha murdepind valge, lõhenev.

Väga noorelt mahe, täiskasvanult veidi kibe. Noorelt puuviljaaroomiga, kuivatatult imalterava lõhnaga.

Eestis leitud harva kogu maal (peale Loode- ja Kirde-Eesti) liivasel pinnasel loo-, nõmme- ja palumetsades okaspuude läheduses augustist oktoobrini. Söödav.

## Kirjandus
*Tuomo Niemelä, *Torikseened Soomes ja Eestis*, Tartu: Eesti Loodusfoto, 2008.

## Välislingid
*
Kanalisatsioon

**Kanalisatsioon** on sanitaarsete ja tehniliste vahendite kogum heitvee (sh reovee) mingilt alalt kõrvaldamiseks, puhastamiseks ja kahjutuks tegemiseks. Kanalisatsioon võib olla rajatud hoonete, asulate või käitiste heitveega ümber käimiseks. 

Kanalisatsioonisüsteeme jagatakse ühisvoolu-, lahkvoolu- ja poollahkvoolukanalisatsioonideks. 

Kanalisatsiooni hoonetesisesed seadmed ja torustikud moodustavad sisekanalisatsiooni, hoonevälised väliskanalisatsiooni. Maavaldusel paiknevat kanalisatsiooni nimetatakse kinnistukanalisatsiooniks, sellest väljapoole jääb ühiskanalisatsioon.

## Kanalisatsiooni ajalugu
Esimene kanalisatsioonisüsteemiga linn on ajaloolaste arvates Harappa, mis asub tänapäeva Pakistanis.  Linn asutati umbes 2600 aastat eKr. Tänaseks saab seal näha varemeid linnast ja selle kanalisatsioonisüsteemist.. Kanalisatsioon nägi välja erinev võrreldes tänapäevaga, elanikel puudusid näiteks wc-pott ja kraanikauss, igal majapidamisel oli enda äravool tänavale, mida mööda juhiti must vesi edasi linnast eemale. Lisaks oli kogu kanalisatsioon ehitatud maa peale, mitte maa alla.

### Vana-Rooma
Roomlaste kanalisatsioonisüsteem on ehitatud umbes 500 aastat eKr. Terve linna kanalisatsioon oli juba sellisel ajal ehitatud maa alla, et hoida ära sellest tulenevat haisu, kanalisatsioonisüsteemile pandi isegi oma nimi, milleks sai Cloaca Maxima . Roomlased arendasid tugevalt linna vee- ja kanalisatsioonisüsteeme, ning olid eeskujuks paljudele oma aja rahvastele. Lisaks väga hästi organiseeritud ja ehitatud kanalisatsioonisüsteemile, suutsid nad ehitada ka , mis varustas linna mägedest tuleva värske veega.

Roomlased oskasid viia kokku vee ja gravitatsiooni omadused, mida oli vaja selleks, et vesi ületaks igasugused takistused. Üks huvitavamaid oli vesiluku süsteem, mis aitas suunata vee läbi orgude. Vesi jooksis tänu kalde nurgale mägedest Rooma poole, ning see oli jaotatud kahte kihti. Ülemises kihis jooksis puhas vesi, mis kõlbas inimestele joomiseks, ning alumises kihis voolas mustem vesi, mis oli mõeldud kasutamiseks avalikkudele vannimajadele ja tualettidele. 

### Avalikud tualetid
Avalikud tualetid olid küll esimesed inimajaloos, kuid arvatavasti ka ühed kõige mustemad kohad linnas, millest võisid inimesed saada erinevaid haigus. Lisaks kasutasid kõik elanikud avalikes tualettides sama käsna, millega ennast puhastati.

## Vaata ka
*Kanalisatsioonikaev
*Omakanalisatsioon
*Kaablikanalisatsioon
*Kanalisatsioonikaevu kaas
*Õigus veele ja kanalisatsioonile

## Viited
Sanitaartehnika

**Sanitaartehnika** on tehnikaharu (ühtlasi rakendusteadus), mille ülesanne on soodsate sanitaarolude loomine elamuis, ühiskondlikes ja tootmishooneis ning asulais. Sanitaartehnika hulka kuulub nii veevarustus kui ka kanalisatsioon, gaasi- ja soojusvarustus, ventilatsioon ja õhu konditsioneerimine, prügikoristus ja -käitlus ning asulate korrashoid.

## Viited
Harilik lambaseenik

**Harilik lambaseenik** (*Albatrellus ovinus*) on *[[Albatrellaceae]]* sugukonda lambaseeniku perekonda kuuluv seeneliik.

## Kirjeldus
Seenekübar ebakorrapärase kujuga, nahkpruun ja sile, kuid rebeneb viljakeha laiusesse kasvades keskkohas soomuseliseks. Soomuste hulk sõltub kasvuaja ilmast. Mida kuivem kübara pind kasvu ajal on, seda soomuselisemaks see muutub. Värvus varieerub valgest kahvatupruunini, alaküljel olevad poorid on valged, mõnikord veidi sinaka tooniga või kollakate laikudega. Erinevalt puravikest pole torukestekiht kergelt eraldatav.

Jalg on sõrmejämedune, valge, sageli pruunide või lillakashallide laikudega. Seeneliha murdepind valge, kõva, lõhenev, lõikepind värvub aeglaselt kollakaks, siis rohekas ja kuivades halliks.

## Kasvukoht
Eestis kohati tavaline liivasel pinnasel, peamiselt nõmme- ja palumetsades augustist oktoobrini. Maitsev söögiseen.

## Kirjandus
*Tuomo Niemelä, *Torikseened Soomes ja Eestis*, Tartu: Eesti Loodusfoto, 2008.

## Välislingid
*
Ühendatud anumad

**Ühendatud anumad** on ülalt lahtised ja alt omavahel ühendatud anumad.

Kuna vedelikus on samal sügavusel rõhk ühesugune, siis sellest järeldub vedeliku tasakaalu tingimus ühendatud anumates. Paigaloleva ühtlase koostisega vedeliku vaba pind on suvalise kujuga ühendatud anumates samal kõrgusel (nimetatud ka **ühendatud anumate seaduseks**).

Kui ühendatud anumatesse valada eri tihedusega vedelikke, siis jääb rõhk samal sügavusel ikkagi ühesuguseks, kuid vedelikusammaste kõrgused on erinevad.

## Vaata ka
*Hüdrostaatika põhivõrrand
*Hüdrostaatiline nivelleerimine

## Viited
Hispaania üleminekuperiood

**Hispaania üleminekuperiood** oli periood, mille jooksul Hispaania läks diktaatorlikult Francisco Franco režiimilt üle demokraatlikule valitsemiskorrale. Üleminekuperioodil kehtestati põhiseadus, mis tagas heaolu- ja õigusriigile omased tunnused. 

Üleminekuperioodi pikkus pole täpselt kindlaks määratud. Protsessi lähtepunktiks oli diktaator Francisco Franco surm 20. novembril 1975 ja kuningas Juan Carlos I võimulesaamine 22. novembril 1975, kuid lõpu osas ei ole kindlat arvamust, on pakutut nelja varianti: 

* Esimesed Hispaania kodusõja järgsed demokraatlikud valimised 15. juunil 1977; 
* Uue põhiseaduse vastuvõtmine 29. detsembril 1978; 
* Sõjaväelise riigipöördekatse (23-F) ebaõnnestumine 23. veebruaril 1981; 
* Hispaania Sotsialistliku Töölispartei valimisvõit 28. oktoobril 1982. 

Samuti on arvamusi, mille kohaselt lõppes üleminekuperiood 1986. aastal, kui Hispaania astus Euroopa Majandusühenduse (tulevase Euroopa Liidu) liikmeks ja korraldati referendum, mille eesmärk oli teada saada, kas Hispaania peaks NATOsse edasi jääma. 

Kuningas Juan Carlos I kinnitati troonile veel frankistliku valitsusesimehe Carlos Arias Navarro ajal. Sellele vaatamata hakkas peagi poliitiliste reformide läbiviimisel tõrkeid tekkima ja see tekitas Navarro ja Juan Carlose vahel üha suuremaid erimeelsusi. Viimaks esitas peaminister 1. juulil 1976 tagasiastumispalve. Arias Navarro järglaseks sai Adolfo Suárez, kes võttis enda peale läbirääkimised poliitiliste parteide liidrite ja sotsiaalsete jõududega, mida peeti peaaegu legaalseteks või tolereeritud ühendusteks, et rajada Hispaanias demokraatlik valitsemiskord. 

15. juunil 1977 peeti esimesed Hispaania kodusõja järgsed demokraatlikud valimised. UCD sai kõige enam hääli, mis ei olnud aga piisav absoluutse enamuse saamiseks. Sellele vaatamata anti parteile õigus valitsuse moodustamiseks. Sellest hetkest alates hakati rajama demokraatlikku Hispaania riiki ja koostama uue põhiseaduse teksti. 

6. detsembril 1978 võeti rahvahääletusel vastu uus põhiseadus, mis jõustus 29. detsembril. 

Aastal 1981 läks Adolfo Suárez erru, sest tekkisid eriarvamused kuningaga ja parteisisesed pinged. Suáreze järglase Leopoldo Calvo-Sotelo (UCD) ametisseseadmise hääletuse ajal Rahvasaadikute kojas leidis aset riigipöördekatse, mille eestvedajateks olid Antonio Tejero, Alfonso Armada ja Jaime Milans del Bosch. 23-Fi nime all tuntud riigipöördekatse kukkus läbi.

Parteisisesed pinged põhjustasid UCD lagunemise aastail 1981–1982. UCD kristlikdemokraadid liitusid aga konservatiivse *Alianza Populari*ga, mistõttu võtsid nad enda valdusse tsentristlik-parempoolse haru. Teiselt poolt aga liitusid sotsiaaldemokraatlike vaadetega liikmed Hispaania Sotsialistlik Tööliste Parteiga (PSOE). 

1982. aastal võimutses Tööliste partei UCD üle, saades valimistel absoluutse enamuse. Võimalikust 350 parlamendi kohast said nad endale 202. Esimest korda pärast 1936. aasta üldvalimisi sai võimule partei, mida peeti pahempoolseks rühmituseks, toimus esimene rahumeelne võimu üleandmine, võimule sai uus valitsus, esimene peale 43 aastat, mille ükski liige ei olnud Franco ajal võimul olnud.
Beurlenia

***Beurlenia*** on väljasurnud loomaperekond krevetiliste hulgast.

Sellesse perekonda kuulub ainsa teadaoleva liigina *[[Beurlenia araripensis]]*, mille kivistised leiti Brasiilia kirdeosast Araripe nõost. 

Perekond on nimetatud saksa bioloogi Karl Beurleni (1901–1985) järgi.
Beurlenia araripensis

***Beurlenia araripensis*** on perekonda *[[Beurlenia]]* kuuluv väljasurnud loomaliik krevetiliste hulgast. Ainuke teadaolev selle perekonna esindaja.

Liik kirjeldati 1991. aastal.

## Viited
Tiksotroopia

**Tiksotroopia** (kr *thixis* 'puudutus' + *tropē* 'pööramine') on paljude geelide või muude ainete omadus mehaanilisel mõjutusel vedelduda. Tiksotroopia on aine omadus, kus nihkepinge suurenemisel viskoossus väheneb. 

Näiteks mõned geelid vedelduvad, kui neid raputada.

## Näiteid tiksotroopiast
Looduses esineb tiksotroopiat mõnedes savides, vulkaanidel lahaarides. Inimkehas on tiksotroopsed näiteks tsütoplasma ja sperma.

## Viited
Matt Ghaffari

**Siamak Ghaffari** (sündinud 11. november 1961), hüüdnimega Matt Ghaffari, on Ameerika Ühendriikide maadleja.

Ghaffari on võitnud kuldmedali Panameerika mängudel 1991. ja 1995. aastal.

Pärast sportlaskarjääri lõpetamist töötab finantsnõustajana ja maadlustreenerina Sunkids Kids maadlusklubis.

Ta on võitnud Ameerika Ühendriikide meistrivõistlustel Kreeka-Rooma maadluses kuus kuldmedalit.

## Välislingid
*
Normanni vallutus Inglismaal

**Normanni vallutus Inglismaal** algas Normandia hertsogi Williami sissetungiga Inglismaale 28. septembril 1066. Pärast võitu 14. oktoobril 1066 toimunud Hastingsi lahingus, kus William võitis Inglismaa kuningat Harold II, sai ta tuntuks William Vallutajana. Haroldi sõjavägi oli järsult vähenenud Stamford Bridge'i lahingus, kus inglased võitsid 25. septembril 1066 Norra kuningat Harald III. 1071. aasta alguseks oli William kindlustanud võimu suuremal osal Inglismaast, ehkki mässud ja vastupanu jätkusid ligikaudu 1088. aastani.

Normanni vallutus on Inglismaa ajaloo võtmesündmus. See viis võimult peaaegu kogu kohaliku valitseva klassi ning asendas selle välismaise, prantsuskeelse kuningavõimu, ülemklassi ja vaimulikkonnaga. See omakorda kujundas ümber inglise keele ja Inglismaa kultuuri uuel ajajärgul, mida sageli nimetatakse normanni Inglismaaks.

Tuues Inglismaa Prantsusmaalt pärit valitsejate võimu alla, sidus normanni vallutus maa lähemalt Mandri-Euroopaga, vähendas Skandinaavia mõju ning pani aluse sajandeid kestnud rivaalitsemisele Prantsusmaaga. Sel olid tähtsad tagajärjed ka ülejäänud Briti saarte jaoks, sillutades teed normannide järgmistele vallutustele Walesis ja Iirimaal ning normannide ja paljude teiste prantsuskeelsete perekondade jõudmisele Šoti aristokraatiasse, millega levisid ka mandrilt pärit institutsioonid ja kultuurimõjud.

## Vaata ka
*Normannide sissetung Lõuna-Itaaliasse
Jimmy Lidberg

**Jimmy Alexander Lidberg** (sündinud 13. aprillil 1982) on rootsi maadleja.

Eestlastest on temaga maadelnud Heiki Nabi. 2008. aasta EM-il Nabi võitis punktidega 3–4, 2009. aasta EM-il kaotas 0–2.

Tema vanem vend Martin Lidberg on samuti maadleja.
## Välislingid
*http://www.fila-official.com/index.php?option=com_database&act=ficheLutteur&Itemid=174&lang=en&id_lutteur=E10602A220724C3CA03AB60451D25221
Õlitõkkepoom

**Õlitõkkepoom** (ka **naftatõkkepoom**) on seadis veepinnale laiali valgunud õli (nafta) püüdmiseks.

Naftatõkkepoome on mitu liiki. Kasutatud on püsiõlitõket ehk statsionaarset õlitõket, teisaldatavat õlitõket, ujuvat õlitõket, pneumaatilist õlitõket (sh suruõhu-õlitõke, mulltõke), seintõket, imavat õlitõket ja madalvee õlitõket.

## Vaata ka
*Poomtõke

## Viited
Rıza Kayaalp

**Rıza Kayaalp** (sündinud 10. oktoobril 1989) on Türgi maadleja.

Eesti maadlejatest on temaga maadelnud Heiki Nabi. 2011. aastal Bakuus kaotas Nabi punktidega 0–2.

Kayaalp on võitnud kaks korda juunioride maailmameistrivõistlused ja kolm korda Euroopa juunioride meistrivõistlused Kreeka-Rooma maadluses.

2008. aasta olümpiamängudel jäi ta viimasele ehk 20. kohale. 2012. aasta olümpiamängudel võitis ta pronksmedali.

## Välislingid

*
Düüker

**Düüker** ehk **altjuhe** (saksa sõnast *Düker*) on tõkke (nt jõe, tee) alt läbiminev torustiku- või kanalilõik, milles vesi voolab surve all.

Düükreid kasutatakse muu hulgas veevarustus- ja kanalisatsioonisüsteemides ning hüdroenergeetikas.

## Vaata ka
*Truup

## Viited
Vana-Vändra mõisa kalmistu

**Vana-Vändra mõisa kalmistu** on kalmistu Vändra kihelkonnas Pärnumaal, praeguse haldusjaotuse järgi Vändra alevis Pärnu maakonnas. 

## Ajalugu
Kalmistu rajasid Vändra mõisa tollased omanikud Ditmarid millalgi 1830. aastatel. Kui Vändra mõis jagati aastatel 1844–1854 Uue- ja Vana-Vändra mõisaks, säilis see edaspidi Vana-Vändra mõisa kalmistuna. 

Esimene matus kalmistul toimus 1837. aastal. Hiljem on kalmistule maetud lahkunuid ka Kruedeneride ja Tiesenhausenite suguvõsast. Viimane teadaolev matus toimus 1934. aastal. Kalmistule on kokku maetud 32 lahkunut.

Kohaliku Nõukogude võimu algatusel püüti 1960. aastatel kalmistut hävitada. Osa hauatähiseid hävitati, kalmistule tehti kõlakoda, tantsuplats ja istepingid. Kohanimena püüti juurutada *Noorteparki* või *Kureparki*. Need uusehitised lammutati 1977. aastal.

Kalmistu on 2008. aastast riiklik ajaloomälestis.

## Kirjeldus
Kalmistu jääb Vana-Vändra mõisa südamest linnulennult umbes 600 meetri kaugusele kagusse. Kalmistu on ümbritsetud maakivimüüriga, mis on üsna lagunenud. Säilinud on värava graniitpostid ja sepisvärava vasakpoolne leht. Kalmistuni viib vanalt maanteelt puiestee, millest on alles ainult idapoolne osa.

## Kalmistu kabel
Kalmistul paiknes ka matusekabel, mis on täielikult hävinenud.

## Kalmistule maetuid
*1837 – Woldemar Adolph von Ditmar (8. september (vkj 28. august) 1770 – 4. veebruar (vkj 23. jaanuar) 1837)
*1852 – Caroline Johanna von Ditmar (sündinud von Kruedener; 11. august (vkj 31. juuli) 1768 – 16. märts (vkj 4. märts) 1852), tema abikaasa

## Vaata ka
*Vändra vana kalmistu

## Viited

## Kirjandus
*Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002
*Valdo Praust. "Mõisakalmistud". – Pärnumaa mõisad. Tänapäev. Tallinn 2009. Lk 68
*Valdo Praust. "Vana-Vändra mõis (*Alt-Fennern*)". – Pärnumaa mõisad. Tänapäev. Tallinn 2009. Lk 229 ja 231
*Alo Särg. "Vana-Vändra (*Alt-Fennern*)". – Pärnumaa mõisad ja mõisnikud. Argo. Tallinn 2011. Lk 107–109
*Hiie Piirsalu. "Vändra. Kildudest kokku kogutud". 2018. Lk 12–13

## Välislingid
*
*Ketlin Sirge. "Eesti mõisakalmistud". // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013
Põhjavee survetase

**Põhjavee survetase** ehk **piesomeetertase** ehk **piesomeetriline tase** (inglise *piezometric groundwater level*) on maapinnast üles- või allapoole jääv kujuteldav tase, milleni veepind tõuseks survepõhjaveega (või surveta põhjaveega) ühenduses olevas piesomeetris.

Põhjavee survetase antakse enamasti mingi rõhtsa võrdlustasandi (nt merepinna) suhtes.

## Viited
Vändra vana kalmistu

**Vändra vana kalmistu** on kalmistu Vändra kihelkonnas Pärnumaal, praeguse haldusjaotuse järgi Vändra alevis Põhja-Pärnumaa vallas Pärnu maakonnas. 

Kalmistu paikneb Vändra Martini kiriku ümber.

## Kalmistule maetuid
*Juhan Kaarlimäe, poliitik
*Mart Kiirats (Mats Mõtslane), kirjanik
*Mihkel Lüdig, helilooja
*Jüri Peterson, kooliõpetaja
*Mart Rahumaa VR II/3, sõjaväelane
*Ernst Sokolowsky, kirikuõpetaja
*Lilli Suburg, ajakirjanik ja naisõiguslane
*Anton Õunapuu, sportlane ja sõjaväelane

## Vaata ka
*Vana-Vändra mõisa kalmistu
*Vändra uus kalmistu

## Viited

## Välislingid
* 
*Vändra vana kalmistu Veljo Ranniku kogus. Muinsuskaitseameti fotokogu
Heruskid

**Heruskid** olid Weseri ja Elbe vahel 1 sajand eKr – 1 sajand pKr elanud germaani hõim. Sulandusid hiljem sakside ja frankidega.

Heruskid asusid tänapäeva Saksamaa loodenurgas, Osnabrücki ja Hannoveri vahelisel alal.
Yvon Riemer

**Yvon Riemer** (sündinud 5. oktoobril 1970 Strasbourgis Prantsusmaal) on prantslasest Kreeka-Rooma maadleja.

Eesti maadlejatest on temaga maadelnud Tõnis Naarits, kes kaotas 1997. aastal EM-il punktidega 0–5.

Riemer sai 1992. aastal olümpiamängudel 5. koha ja 2000. aastal 15. koha.

Ta on abielus Sophie Pluquet'ga, kes tuli 1995. aastal naiste maadluses maailmameistriks.

## Välislingid

*
Ruhwa jõgi

**Ruhwa** (ka **Luhwa**; **Ruwa**) on jõgi Rwanda ja Burundi piiril.

See on Rusizi lisajõgi. Ruhwa jõgi suubub Rusizi jõkke 2 km kaugusel kohast, kus Rusizi jõkke suubub Rubyiro jõgi.

Ruhwa jõe lisajõed on Murangazi, Koko, Rwengezi, Kabingo.
Akanyaru

**Akanyaru** (ka **Kanyaru**) on jõgi Aafrikas Rwanda ja Burundi piiril.

See on Nyabarongo (Nyawarungu) lisajõgi.

## Välislingid
* Akanyaru wetlands
Kätelkõnd

**Kätelkõnd** ehk **kätel käimine** on inimese liikumine pea alaspidi nii, et keha toetub ainult kätele. Seejuures on jalad täielikult välja sirutatud, harkis, ettepoole kallutatud või muus asendis. 

Kätelkõnd on akrobaatiline tegevus, mida võidakse kasutada muu hulgas tantsus ja tsirkuses.

## Oskused ja tehnika
Kätel kõndimine eeldab võimet kätelseisuks, mis omakorda eeldab küllaldast ülakeha vastupidavust surveks õlavarte kolmpealihasele ja deltalihastele, samuti head tasakaalu ja ruumitunnetust. Kuna keha on kätel kõndimise ajal tagurpidi, siis on vererõhk ajus suurem kui tavaliselt.

Kätelkõndi tuleb vilumuse ja vastupidavuse saavutamiseks palju harjutada. Kätelseis ja kätelkõnd õpitakse sageli ära korraga, kuna kätelkõnd aitab säilitada tasakaalu kätelseisuks enne, kui õpitakse ära stabiilne kätelseis. Tasakaalu aitab säilitada ka selja kumeruse varieerimine.

## Loomad
Mõned neljajalgsed suudavad kõndida esikäppadel. Näiteks kui skunki rünnatakse, siis tõuseb ta esikäppadele, et pihustada haisev vedelik otse ründaja suunas.
Lugemik

**Lugemik** on õppeotstarbeliste tekstide kogu.

Peamiselt kasutatakse lugemikke keeleõppes, eriti algõpetuse juures lugemise õppimisel.

## Vaata ka
*antoloogia
*krestomaatia
*õpik
Antoloogia

**Antoloogia** ehk **valimik** on valitud tekstide kogu, mis on koostajate poolt koondatud kui teatavat valdkonda esindav parim valim.

Antoloogiad võivad esindada näiteks mingi maa kirjandust (nt luulet, novelle vm), või ka mingi teadusharu parimate tekstide valimit. 

## Vaata ka
* lugemik
* krestomaatia
Krestomaatia

**Krestomaatia** on süstemaatiliselt valitud õppeotstarbeliste tekstide kogu mingil erialal või valdkonnas.

Krestomaatia on teatud eriala või õppeaine ametlikult tunnustatud või standardseid tekste haarav kogumik. 

## Näited
**Ühiskonnaõpetuse krestomaatia*. Tallinn: Eesti Riiklik Kirjastus, 1964.

## Vaata ka
*antoloogia
*lugemik
Tarzan

**Tarzan** on Edgar Rice Burroughsi loodud kirjanduslik kangelane, Aafrika džunglis kasvanud laps.

Esmalt ilmus ajakirjas aastal 1912, eraldi raamatus 1914.

## Tarzani lood eesti keeles
*Burroughs 1991. "Tarzan. Ahvide kasvandik" (Järva Teataja raamatukogu)
*Burroughs 1992. "Tarzani tagasitulek. Tarzani loomad" (Printest)
*Burroughs 1994. "Tarzan ja sipelginimesed" (Kiir)
*Burroughs 1994. "Tarzan Pellucidaris" (Stella)

## Vaata ka
*Tarzan (film 1999)
Maailmameistrivõistlused

**Maailmameistrivõistlused** (lühemalt: MM-võistlused, MM) on mingitel spordialadel ülemaailmselt korraldatavad regulaarsed võistlused, mille käigus selgitatakse mingiks ajavahemikuks välja selle võistlusala võitja ehk maailma parim, keda nimetatakse maailmameistriks.

Kokkuleppeliselt pääsevad maailmameistrivõistlustele riike esindavad sportlased, kvootide ja võistlusreitingute alusel.

Mõnel alal peetakse paralleelselt konkureerivaid maailmameistrivõistlusi (näiteks on poksis mitu maailmameistrit väljakuulutavat organisatsiooni jne).
Iludusvõistlus

**Iludusvõistlus** on traditsiooniliselt võistlus, kus selgitatakse kauneima välimusega inimene.

Peale välise ilu võidakse hinnata ka osalejate isikuomadusi, intelligentsust ja oskusi. Tavalisemad on naiste ja tüdrukute iludusvõistlused. Naiste iludusvõistluste võitjaid kutsutakse iluduskuningannadeks. Tähtsamate iludusvõistluste hulka kuuluvad Miss Universum (alates 1952), Miss World (alates 1951) ja Miss International (alates 1960).

Eestis on iludusvõistlust Miss Estonia korraldatud alates 1923. aastast.

## Loomade iludusvõistlused
Kuid korraldatakse ka loomade iludusvõistlusi. Kui kasside, koerte ja muude lemmikloomade iludusvõistlused on üsna tavalised, siis nende kõrval kinnitavad kanda ka kariloomade iludusvõistlused.
* Eesti Tõuloomakasvatajate Ühistu korraldab 1990. aastast kauneima piimalehma valimise konkurssi VISS.
* Lähis-Idas on populaarsed kaamelite iludusvõistlused. Võita on nii tähtis, et ka loomadele tehakse iluoperatsioone. Saudi Araabias näiteks diskvalifitseeriti 2020. aastal 12 kaamelit iludusvõistluselt Botoxi kasutamise tõttu.
* Türkmenistani president andis 2011. aastal välja seaduse, mille kohaselt tuleb iga aasta aprillis korraldada hobuste iludusvõistlus. Sellega soovitakse propageerida kohalike ahhal-tekiini tõugu hobuste kasvatamist.
* Saudi Araabias, Leedus ja Horvaatias on peetud kitsede iludusvõistlusi.
* Uus-Meremaal ja Eestis Maamessil on korraldatud lammaste iludusvõistlusi.

## Vaata ka
* Missivõistlus
* Eesti Miss Estonia

## Viited
Stamford Bridge'i lahing

**Stamford Bridge'i lahing** toimus Stamford Bridge'i külas Yorkshire'is Inglismaal 25. septembril 1066 kuningas Harold Godwinsoni juhitud Inglise armee ja Norra sissetungijate väe vahel, mida juhtisid Norra kuningas Harald Hardrada (vanapõhja keeles *Haraldr harðráði*) ja Inglise kuninga vend Tostig Godwinson.

Verises lahingus langesid nii Hardrada ja Tostig kui ka enamik norrakaist. Ehkki Harold tõrjus Norra sissetungijad tagasi, oli ta võit lühiajaline: ta sai lüüa ja tapeti Hastingsi lahingus vähem kui kolme nädala pärast. Lahingut on tavaliselt kujutatud viikingiaja lõpu sümbolina, ehkki tegelikult kestsid skandinaavlaste ulatuslikud sõjaretked Briti saartele ka järgmistel aastakümnetel, näiteks Taani kuningas Sweyn Estrithson 1069–70 ja Norra kuningas Magnus Paljasjalgne 1098 ja 1102–03.
Sooviljelus

**Sooviljelus** ehk **sookultuur** on maaviljelus soos.

Eestis viljeldakse tänapäeval pms madalsoid. Enamasti selleks soo kuivendatakse, soopind valmistatakse ette (toimub kultuurtehniline maaparandus) ning soomulla happelisuse neutraliseerimiseks muld lubjatakse. Sageli lisatakse haritavale mullale ka mitmesuguseid väetisi, eriti fosfor- ja kaaliumväetisi, harvem ka lämmastik- jm väetisi.

## Vaata ka
*Sookuivendus

## Viited
Veevarustus

**Veevarustus** on abinõude kogum, mille ülesandeks on juhtida tarbijani tarvitamiskõlblik vesi. 

Veevarustuse tagamiseks rajatakse veevärk.

## Viited